《醉吟五首》
元代·方回

窃评先民诗，尚复有长短。
后进与兹事，我意终不满。
语言岂不工，良欠旨意远。
音节混淫哇，气习泥季晚。
顾于五柳公，独左为刘袒。
异哉晋宋间，有此昭华管。
日以酒酹之，一□或百返。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。